Public procurement notice: Modification Of A Contract/Concession During Its Term
Published: 2020-02-14
Buyer: Magyar Közút Nonprofit Zrt.
Country: HU
Contract type: Works
Procedure: Open procedure
CPV classification: 34923000 | 45000000: Construction work | 45233140: Roadway works

Technical requirements: Építési keretmegállapodás 2017-2020 - Észak-Magyarország régió - Hazai finanszírozás - 3. verseny újranyitás
Burkolatfelújítás a 25114. sz. Kács bekötő úton a 0+000 - 4+495 km közötti szakaszon vállalkozási szerződés keretében
Építési keretmegállapodás 2017-2020 - Észak-Magyarország régió - Hazai finanszírozás - 3. verseny újranyitás - 14. rész
a) A jelen módosítási igény megfelel a Kbt. 141. § (4) bekezdés ca) pontjának, figyelemmel arra, hogy a módosítást olyan körülmények tették lehetővé, amelyeket Megrendelő, mint ajánlatkérő kellő gondossággal nem láthatott előre.
A munkaterület Vállalkozó részére történő átadására 28.10.2019-án részlegesen került sor (1. sz. melléklet: Munkaterület átadás-átvételi jegyzőkönyv), mert Bükkábrány Község Önkormányzata a KEHOP-2.2.2-15-2016-00120 azonosító számú „Észak-MAGYARORSZÁGi szennyvízelvezetési és -kezelési fejlesztés 13. (ÉMO13)” című projekt keretén belül Bükkábrány településen csatornahálózat fejlesztési munkákat kíván megvalósítani a 25114 j. összekötő út 0+000-0+800 km szelvények közötti szakaszát érintően. Az Önkormányzat BA/1601-1/2019 iktatószámú levelében 28.10.2019 dátummal adott tájékoztatást a Beruházással kapcsolatban (2. sz. melléklet: Önkormányzat levele).
Vállalkozó 2019.10.29-én kelt akadályközlő levelében (3. sz. melléklet: Vállalkozó akadályközlő levele) szerződésmódosítás kezdeményezésével élt, mivel a Magyar Közút Nonprofit Zrt., mint Megrendelő a munkaterületet csak a 0+800-4+495 km szelvények közötti szakaszra adta át. Fenti szakaszon a Vállalkozó jelezte, hogy – az Eredeti Szerződésben foglalt 60 napos időtartamhoz képest – rövidebb, 45 napos átfutási időre van szüksége a megépülő szakasz felújításának organizálása és a technológiai folyamatok betartása végett. Ezt követően Vállakozó határidőben elvégezte a kivitelezési munkát e szakaszon. (4. sz. melléklet: Műszaki ütemtervek, 5. sz. melléklet: Műszaki ellenőr feljegyzése)
Az Önkormányzat részéről a szennyvízelvezetési és kezelési fejlesztést végző Vállalkozói szerződés aláírásra került, de forráshiány miatt a hatálybaléptetése nem történt meg, ezért a települést érintő csatornázási munkálatok nem kezdődhettek meg. A szennyvízberuházás kivitelezési munkálatainak megindítása elhúzódott, a Megrendelő lebonyolításában történő belterületet érintő szakasz felújítási munkálatainak megkezdéséhez Bükkábrány Község Önkormányzata a szennyvízberuházás megvalósulását követően járul hozzá. Ennek következtében a 0+000-0+800 km szelvények közötti szakaszon a kivitelezési munkát Vállalkozó nem tudta megkezdeni.
A fentiekben részletezett felújítási hossz két szakaszra osztásának szükségessége nem volt előrelátható, tekintettel arra, hogy az Eredeti Szerződés aláírása (20.3.2018) után vált ismertté, hogy a szerződött szakasszal átfedésben a helyi önkormányzat által megvalósuló szennyvízberuházás várható. Az Önkormányzat a 28.10.2019-án kelt levelében tájékoztatta Megrendelőt, hogy a szennyvízberuházás a korábban prognosztizált határidőre nem valósult meg, továbbá a projekt pontos megindításának határidejét sem tudja megadni, tekintettel arra, hogy forráshiány következtében a vállalkozási szerződés ezidáig nem került hatálybaléptetésre.
Tekintettel arra, hogy nem kerülhetett sor a munkaterület átadására és átvételére, a munkálatok szerződés szerinti műszaki teljesítésére további időtartam szükséges.
Ugyanakkor az útfelújítás befejezéséhez Megrendelőnek műszaki-szakmai indokok miatt fokozott érdeke fűződik, hiszen a burkolatfejújítás üzem- és balesetbiztonsági szempontból nélkülözhetetlenek, ezért elengedhetetlen Megrendelő számára az Eredeti szerződés módosítása.
Jól látható tehát, hogy a módosítás oka olyan objektív külső körülmény, amelyet Megrendelő a legnagyobb gondossággal sem láthatott előre.
b) A módosítás megfelel a Kbt. 141. § (4) bekezdés cb) pontjának, figyelemmel arra, hogy az időbeli hatály módosítása nem érinti a szerződés általános jellegét (burkolatfelújítási munkálatok elvégzése az összekötő út meghatározott szakaszán).
c) A módosítás megfelel a Kbt. 141. § (4) bekezdés cc) pontjának, figyelemmel arra, hogy nem jár költségmódosítással, nem érinti a szerződés ellenértékét.
3.1. A Vállalkozó vállalja, hogy a kivitelezést a jelen szerződés II. pontjában foglaltaknak megfelelően a munkaterület átadásától számított 60 naptári napon belül végzi el. Megrendelő vállalja, hogy a munkaterületet legkésőbb 30.4.2018-ig átadja. E kötelezettség megszegése esetén Vállalkozó jogosult a szerződéstől elállni, illetőleg azt felmondani. A munkaterület átadásának időpontjáról Megrendelő legalább 10 naptári nappal korábban értesíti Vállalkozót.


Winner: Colas Út Zrt.